ประกาศกระทรวงสาธารณสุขเรื่องการจัดทำและส่งรายงานประจำปีในการผลิต นำเข้า ส่งออก ขาย นำผ่านหรือมีไว้ในครอบครองเชื้อโรคและพิษจากสัตว์พ.ศ. ๒๕๖๑ โดยที่เป็นการสมควรกำหนดหลักเกณฑ์ วิธีการและเงื่อนไขเกี่ยวกับการจัดทำและส่งรายงานประจำปีในการผลิตนำเข้า ส่งออก ขาย นำผ่าน หรือมีไว้ในครอบครองเชื้อโรคและพิษจากสัตว์อาศัยอำนาจตามความในมาตรา ๕ วรรคหนึ่ง และมาตรา๖ (๑๘) แห่งพระราชบัญญัติเชื้อโรคและพิษจากสัตว์ พ.ศ. ๒๕๕๘รัฐมนตรีว่าการกระทรวงสาธารณสุขโดยคำแนะนำของคณะกรรมการเชื้อโรคและพิษจากสัตว์ จึงออกประกาศไว้ดังต่อไปนี้ข้อ ๑ ประกาศนี้เรียกว่า ประกาศกระทรวงสาธารณสุข เรื่องการจัดทำและส่งรายงานประจำปีในการผลิต นำเข้า ส่งออกขาย นำผ่าน หรือมีไว้ในครอบครองเชื้อโรคและพิษจากสัตว์ พ.ศ. ๒๕๖๑ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ผู้รับหนังสือรับรองการแจ้งผู้รับใบอนุญาต และหน่วยงานที่มีการศึกษาวิจัยตามมาตรา ๒๘จัดทำรายงานประจำปีในการผลิต นำเข้า ส่งออก ขาย นำผ่านหรือมีไว้ในครอบครองเชื้อโรคหรือพิษจากสัตว์โดยเป็นข้อมูลการดำเนินการในช่วงเดือนมกราคมถึงเดือนธันวาคม ส่งกรมวิทยาศาสตร์การแพทย์ภายในเดือนมีนาคมของปีถัดไปและให้เก็บสำเนารายงานดังกล่าวไว้เป็นหลักฐานข้อ ๔ รายงานประจำปีให้มีรายละเอียด ดังต่อไปนี้(๑)ชื่อผู้รับหนังสือรับรองการแจ้ง หรือชื่อผู้รับใบอนุญาต หรือชื่อหน่วยงานที่มีการศึกษาวิจัยตามมาตรา ๒๘(๒) เลขที่หนังสือรับรองการแจ้ง หรือเลขที่ใบอนุญาต(๓)จำนวนและรายชื่อผู้ดำเนินการและผู้มีหน้าที่ปฏิบัติการรวมถึงจำนวนและรายชื่อบุคคลที่ได้รับอนุญาตให้เข้าถึงและดำเนินการเกี่ยวกับการผลิตนำเข้า ส่งออก ขาย นำผ่าน หรือมีไว้ในครอบครองเชื้อโรคหรือพิษจากสัตว์(๔) ที่ตั้งของสถานปฏิบัติการตามที่ได้แจ้งหรือขออนุญาต(๕)ข้อมูลการดำเนินการเกี่ยวกับเชื้อโรคหรือพิษจากสัตว์ข้อ ๕ รายงานประจำปีให้มีข้อมูลอย่างน้อยตามแบบแนบท้ายประกาศข้อ ๖ กรณีที่ผลิตนำเข้า หรือมีไว้ในครอบครองเชื้อโรคหรือพิษจากสัตว์ รายงานประจำปีให้มีข้อมูลการดำเนินการดังต่อไปนี้(๑)ระบุแหล่งที่มาของเชื้อโรคหรือพิษจากสัตว์ที่มีการผลิต นำเข้า หรือมีไว้ในครอบครอง(๒) วัตถุประสงค์ของการผลิต นำเข้าหรือมีไว้ในครอบครองเชื้อโรคหรือพิษจากสัตว์(๓)รายชื่อและปริมาณของเชื้อโรคหรือพิษจากสัตว์ในแต่ละเดือนที่มีการผลิต นำเข้าหรือมีไว้ในครอบครองโดยให้ระบุชื่อวิทยาศาสตร์ของเชื้อโรคหรือพิษจากสัตว์เป็นภาษาอังกฤษ(๔)กรณีมีการทำลายหรือเหตุอื่นที่ทำให้ปริมาณเชื้อโรคหรือพิษจากสัตว์ลดลง ให้ระบุสาเหตุปริมาณหรือวิธีการที่ถูกทำลายหรือลดลงนั้น รวมถึงระบุปริมาณที่คงเหลือในแต่ละเดือนกรณีมีการส่งมอบเชื้อโรคหรือพิษจากสัตว์ ให้ระบุชื่อ สถานที่ตั้งเลขที่หนังสือรับรองการแจ้งหรือเลขที่ใบอนุญาตของแหล่งที่รับ ปริมาณ รวมถึงวันเดือน ปี ที่รับเชื้อโรคหรือพิษจากสัตว์นั้นไปข้อ ๗ กรณีที่ขาย ส่งออกหรือนำผ่านเชื้อโรคหรือพิษจากสัตว์ รายงานประจำปีให้มีข้อมูลการดำเนินการดังต่อไปนี้(๑)ระบุแหล่งที่มาของเชื้อโรคหรือพิษจากสัตว์ที่มีการขาย ส่งออก หรือนำผ่าน(๒) วัตถุประสงค์ของการขาย ส่งออกหรือนำผ่านเชื้อโรคหรือพิษจากสัตว์(๓)รายชื่อและปริมาณของเชื้อโรคหรือพิษจากสัตว์ในแต่ละเดือนที่มีการขาย ส่งออกหรือนำผ่าน โดยให้ระบุชื่อวิทยาศาสตร์ของเชื้อโรคหรือพิษจากสัตว์เป็นภาษาอังกฤษ(๔)รายชื่อและสถานที่ตั้งของผู้รับเชื้อโรคหรือพิษจากสัตว์จากผู้ขาย ส่งออกหรือนำผ่านปริมาณที่รับ รวมถึงวัน เดือน ปี ที่รับเชื้อโรคหรือพิษจากสัตว์นั้นไป(๕)กรณีมีการทำลายหรือเหตุอื่นที่ทำให้ปริมาณเชื้อโรคหรือพิษจากสัตว์ลดลง ให้ระบุสาเหตุปริมาณหรือวิธีการที่ถูกทำลายหรือลดลงนั้น รวมถึงระบุปริมาณที่คงเหลือในแต่ละเดือนกรณีมีการส่งมอบเชื้อโรคหรือพิษจากสัตว์ ให้ระบุชื่อ สถานที่ตั้งเลขที่หนังสือรับรองการแจ้งหรือเลขที่ใบอนุญาตของแหล่งที่รับ ปริมาณ รวมถึงวันเดือน ปี ที่รับเชื้อโรคหรือพิษจากสัตว์นั้นไปข้อ ๘ กรณีที่ผู้รับหนังสือรับรองการแจ้งผู้รับใบอนุญาต หรือหน่วยงานที่มีการศึกษาวิจัยตามมาตรา ๒๘ แจ้งเลิกดำเนินการไม่ต่ออายุ ไม่ได้รับอนุญาตให้ต่ออายุ ถูกเพิกถอนหนังสือรับรองการแจ้งหรือใบอนุญาตหรือหนังสือรับรองการแจ้งหรือใบอนุญาตสิ้นอายุด้วยเหตุผู้รับหนังสือรับรองการแจ้งหรือผู้รับใบอนุญาตตายหรือมีเหตุอื่นที่ทำให้ไม่สามารถปฏิบัติหน้าที่ได้ หรือสิ้นสภาพนิติบุคคลให้บุคคลดังกล่าวจัดทำรายงานประจำปีตามข้อ ๔ ข้อ ๕ ข้อ ๖และข้อ ๗ แล้วแต่กรณี นับแต่วันที่ส่งรายงานประจำปีที่ผ่านมาจนถึงวันที่แจ้งเลิกดำเนินการไม่ต่ออายุ ไม่ได้รับอนุญาตให้ต่ออายุ ถูกเพิกถอนหนังสือรับรองการแจ้งหรือใบอนุญาตหรือหนังสือรับรองการแจ้งหรือใบอนุญาตสิ้นอายุด้วยเหตุผู้รับหนังสือรับรองการแจ้งหรือผู้รับใบอนุญาตตาย ไม่สามารถปฏิบัติหน้าที่ได้ หรือสิ้นสภาพนิติบุคคลส่งรายงานตามวรรคหนึ่งให้กรมวิทยาศาสตร์การแพทย์ภายในสามสิบวันนับแต่วันที่แจ้งเลิกไม่ต่ออายุไม่ได้รับอนุญาตให้ต่ออายุ ถูกเพิกถอนหนังสือรับรองการแจ้งหรือใบอนุญาต หรือหนังสือรับรองการแจ้งหรือใบอนุญาตสิ้นอายุด้วยเหตุผู้รับหนังสือรับรองการแจ้งหรือผู้รับใบอนุญาตตายไม่สามารถปฏิบัติหน้าที่ได้ หรือสิ้นสภาพนิติบุคคลข้อ ๙ การส่งรายงานประจำปีตามประกาศนี้ให้ผู้รับหนังสือรับรองการแจ้ง ผู้รับใบอนุญาตและหน่วยงานที่มีการศึกษาวิจัยตามมาตรา๒๘ จัดส่งทางไปรษณีย์ลงทะเบียนหรือมอบหมายให้ผู้อื่นดำเนินการส่งแทนและให้ส่งผ่านสื่ออิเล็กทรอนิกส์ด้วยข้อ ๑๐ ในกรณีที่มีเหตุอันสมควรหรือรายงานประจำปีที่ส่งมาไม่ถูกต้อง หรือมีรายการไม่ครบถ้วนอธิบดีอาจสั่งให้ผู้รับหนังสือรับรองการแจ้ง ผู้รับใบอนุญาต หรือหน่วยงานที่มีการศึกษาวิจัยตามมาตรา๒๘ แก้ไขรายงานให้ถูกต้องหรือครบถ้วนภายในระยะเวลาที่กำหนดได้กรณีไม่ดำเนินการแก้ไขรายงานประจำปีให้ถูกต้องครบถ้วนภายในระยะเวลาที่กำหนดตามวรรคหนึ่งให้ถือว่ายังมิได้มีการส่งรายงานประจำปีข้อ ๑๑ ให้กรมวิทยาศาสตร์การแพทย์รายงานผลการดำเนินงานประจำปีให้คณะกรรมการเชื้อโรคและพิษจากสัตว์ทราบข้อ ๑๒ ให้อธิบดีกรมวิทยาศาสตร์การแพทย์รักษาการตามประกาศนี้ประกาศ ณ วันที่ ๒๔ มกราคม พ.ศ. ๒๕๖๑ปิยะสกล สกลสัตยาทรรัฐมนตรีว่าการกระทรวงสาธารณสุขเอกสารแนบท้าย๑. แบบรายงานประจาปี ตามพระราชบัญญัติเชื้อโรคและพิษจากสัตว์ พ.ศ.๒๕๕๘(ดูข้อมูลจากภาพกฎหมาย)พัชรภรณ์/จัดทำ๑๙เมษายน ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๔๓ ง/หน้า ๑๘/๒๗ กุมภาพันธ์ ๒๕๖๑